Dumunung ing désa Krikilan,Kecamatan Kalijambé ( + 40 km saka Sragèn utawa + 17 km saka Solo) Sangiran Dome nyimpen puluhan èwu fosil saka jaman pleistocen ( + 2 yuta taun kapungkur). Fosil-fosil purba iki minangka 65 % fosil hominid purba ing Indonésia lan 50 % ing saindenging donya. Nganti dina iki wis ditemokaké luwih saka 13.685 fosil 2.931 fosil ana ing Museum, sisané disimpen ing gudhang panyimpenan. Minangka ’World Heritage List (Warisan Budaya Donya). Museum iki nduwèni fasilitas-fasilitas antara liya :ruang pamèran (fosil manungsa, kéwan purba), laboratorium, gudhang fosil, ruang slide lan kios-kios souvenir khas Sangiran.